Moord ondersoek ná verdagtes sterfArgieffoto: SAPD/Facebook Lt. Namhla Mdleleni, woordvoerder van die polisie, het gesê die gemeenskapslede het self drie verdagtes, wat gesoek is op aanklag van huisbraak, kaping en poging tot moord, aangekeer. Die verdagtes, tussen 21 en 30 jaar oud, is glo Dinsdagaand deur gemeenskapslede aangerand voordat hulle Woensdag omstreeks 12:00 na die dorp se polisiestasie geneem is. “Een van die verdagtes is met hul aankoms by die polisiestasie dood. Die ander twee is na ŉ nabygeleë hospitaal geneem waar nog ŉ verdagte beswyk het. Die derde verdagte is in ŉ stabiele toestand.” Volgens Mdleleni word sake van moord ondersoek. Die identiteit van die slagoffers is intussen nog nie bekend nie. Brig. Pumla Mavuka, groepsbevelvoerder van Queenstown, het ŉ beroep op die publiek gedoen om nie reg in eie hande te neem nie, maar eerder inligting aan die polisie deur te gee.